Roşna

Roşna deyîrvaca Zazaya.

 Cuya aye 
Muzîsyena kirmance Roşna, Gimgim (Varto) de ameye dinya. Ciwanîya xo ra muzîkî reyde eleqedar bena. Îzmîr û Îstanbul de wendişê xo yê destpêk û mîyanênî temam kerd. Serra 2004î ra nat Almanya de ciwîyena. Bestekar, deyîrbaz û vatenuştekara.

 Muzikê aye 
Roşna hewna ciwîyayişê aye qic bi dest bi muzîk kerd. Serra 2010 de kategorîya "Deyîrê tewr serfirazî yê kurdkî" de bi deyîra xon a bi namey "Yena" bîye namdar. Roşna, serra 2012 de albumê xon o kirdkî bi nameyê "Vîra Kerdî" vet. 

Albumê aye "Vîra Kerdî" de bi nameyê “Se vana to?”, “Roze Yena”, “Yena”, “Evîneke Derew”, “Vîra Kerdî”, “Vatene”, “Aspar a”, “Va Yeno”, “Ti Xeyal a” û “Qedexe” 10 deyîrî estê. Nînan ra vateyê 8 deyîran aîdê Roşna yê. Û 2 vateyê deyîran zî aîdê Jan Arslanîyê.

Temaya vateyanê deyîranê Roşna ke hîna zaf terzê popê akuîstîkî û cazî de ameyê vatiş, bi giranî derheqê însanî de, derheqê êbînkerdiş û tenyayîye de yê. Albumê Roşna “Vîra Kerdî” de xeylê enstrumanê cîya-cîyayî ke hetê muzîsyenê miletanê cîya-cîyayan ra ameyê cenayîş ca girewto. "Muzîkê Kirmanckî de Vengêko Newe" Newepel, rojnameyo kulturî yo 15 roje, hûmare: 33, 16-31 Temmuze 2012, r. 3

 Çimeyî 

Kategoriye:Meqaleyê ke be alfabeyê Bedirxanî nusîyayê
Kategoriye:Muzik